South of St. Louis

South of St. Louis (títol orichinal en anglés, en aragonés A lo sud de St.Louis, estrenada en Aragón con o suyo títol traduciu enta lo castellano como Al sur de San Luis) ye una cinta de cine estausunidense de cine de western dramatico estrenada l'anyo 1949, dirichida por Ray Enright seguntes un guión orichinal de Zachary Gold y James R. Webb, con una banda sonora orichinal de Max Steiner, una dirección de fotografía de Karl Freund, una producción cinematografica de Milton Sperling ta la productora cinematografica United States Pictures y un elenco formau por Joel McCrea, Alexis Smith, Zachary Scott, Dorothy Malone, Douglas Kennedy, Alan Hale, Victor Jory, Bob Steele, Art Smith, Russell Hicks, Jack Mower y Forrest Taylor, entre d'atros actors.

Tres amigos son propietarios d'un rancho en Texas. Son Kip Davis, Charlie Burns y Lee Price. Mientres a Guerra Civil d'os Estaus Unius, un grupo de guerrillers d'a Unión lideraus por Luke Cottrell crema lo suyo rancho mientres operacions de castigo contra los sudistas, y los deixa arruinaus. Marchan enta un lugar amanau, a on i queda Deb, la novia de Kip, que lis demana que remanien con ella. Tanimientres, os tres amigos son decidius a vengar-se y marchan enta lo sud dezaga de Cottrell. Pero en plegar enta Brownsville, Lee decide xunir-se a l'exercito d'os Estaus Confederaus d'America y Kip y Charlie deciden fer os pasos adecuaus ta reconstruyir o suyo rancho. Una cantaire, Rouge de Lisle, lis ufre 50 dólars por transportar bels muebles, pero en realidat amagan u cargamento d'armas de cntrabando ta los sudistas, y Kip ye decubierto, engarcholau y condenau a muerte. Rouge lo libera y lu ufre treballar con ella en o transporte d'armas y accepta con l'obchectivo de reconstruyir o rancho. Dimpués de mercar armas en Matamoros en Mexico con un grupo a on i ye Slim Hansen, qui treballaba ta Cottrell, son atacaus por a banda de Cottrell, y los salvan uns soldaus confederaus, entre los cuals se troba Lee. Cuan finalment os nordistas conquieren Brownsville, Lee contina con l'exercito, Kip marcha ta reconstruyir o rancho pero Charlie decide continar con o contrabando en estar mas intresau en os diners. Pero cuan Deb li diz a Kip que no quiere renunciar a estar enfermera mientres a guerra y tornar enta lo racho con él, Kip tamién torna a lo contrabando, con satisfacción de Rouge, que s'ha enamorau d'el. Cuan en un incident de contrabando Kip y Charlie disparan contra soldaus confederaus, Lee se desepara d'éls. Poquet a poquet os tres amigos se deseparan, encara que finalment Kip consigue matar a Cottrell. En rematar a guerra, Lee s'ha casau con Deb y fa parte d'os Texas Rangers, Charlie diriche una banda de contrabandistas y ha menazau a Lee si lo persigue, y Kip ye mortificau por haber perdiu a Deb y l'amistat d'o grupo y ye con Rouge, qui ye enamorada d'él y lo convence ta que marche en aduya de Kip, qui marcha de camín enta Brownsville, a on tot ha de decidir-se.

A cinta s'ambienta mientres os anyos 1860 en Brownsville y atros puestos de Texas en os Estaus Unius y en Matamoros en Tamaulipas en Mexico, y las suyas escenas se filmoron en Calabasas (California), amás d'en oe Warner Brothers Burbank Studios en Burbank, tamién en California. Localizacions de South of St. Louis en Internet Movie Database.

 Elenco South of St. Louis en Internet Movie Database. 
 Actor  Papel  Notas    '''' 

 Se veiga tamién 
 Cine en 1949.
 Cintas de 1949.

 Referencias 

 Vinclos externos 
  South of St. Louis en Internet Movie Database.
  South of St. Louis en Rotten Tomatoes.

Categoría:Cintas ambientadas en Brownsville (Texas)
Categoría:Cintas ambientadas en Matamoros (Tamaulipas)
Categoría:Cintas ambientadas en Texas
Categoría:Cintas ambientadas en os anyos 1860
Categoría:Cintas con banda sonora orichinal de Max Steiner
Categoría:Cintas con dirección de fotografía de Karl Freund
Categoría:Cintas con guión de James R. Webb
Categoría:Cintas con guión de Zachary Gold
Categoría:Cintas con montache de Clarence Kolster
Categoría:Cintas de cine de drama
Categoría:Cintas de western
Categoría:Cintas d'Estaus Unius
Categoría:Cintas dirichidas por Ray Enright
Categoría:Cintas en anglés
Categoría:Cintas en Technicolor
Categoría:Cintas interpretadas por Alan Hale
Categoría:Cintas interpretadas por Alexis Smith
Categoría:Cintas interpretadas por Art Smith
Categoría:Cintas interpretadas por Bob Steele
Categoría:Cintas interpretadas por Dorothy Malone
Categoría:Cintas interpretadas por Douglas Kennedy
Categoría:Cintas interpretadas por Forrest Taylor
Categoría:Cintas interpretadas por Jack Mower
Categoría:Cintas interpretadas por Joel McCrea
Categoría:Cintas interpretadas por Russell Hicks
Categoría:Cintas interpretadas por Victor Jory
Categoría:Cintas interpretadas por Zachary Scott
Categoría:Cintas producidas por Milton Sperling
Categoría:Cintas rodadas en Burbank
Categoría:Cintas rodadas en Calabasas
Categoría:Cintas sobre a Guerra Civil d'os Estaus Unius